
DR.30.11.2020 43 

  
 Datuk Seri Mohd Redzuan bin Md Yusof:  Tugas harian anggota adalah 
seperti berikut: 

(i) sekretariat pengurusan bencana peringkat negeri dan 
daerah; 

(ii) perkhidmatan kecemasan 991; dan 

(iii) membantu tugas dan pentadbiran latihan dan operasi 
bencana.  

Puan Hannah Yeoh [Segambut]: Boleh saya tanya penjelasan jawapan Yang 
Berhormat Menteri tadi? Tadi Yang Berhormat Menteri menjawab bahawa penambahan 
Timbalan Menteri adalah untuk memperbaiki pentadbiran kementerian.  Jadi saya 
hendak tanya satu kementerian spesifik.  Yang Berhormat Menteri boleh bagi contoh, 
bagaimana penambahan perkhidmatan Kementerian Kesihatan Malaysia boleh dilihat 
daripada jawapan Yang Berhormat Menteri tadi, bagaimana dua Timbalan Menteri telah 
membantu KKM berfungsi lebih baik?  

 Datuk Seri Mohd Redzuan bin Md Yusof: Secara keseluruhan, saya― yang 
spesifik, saya akan pohon supaya Kementerian Kesihatan menjawab.  Akan tetapi kalau 
kita lihat keseluruhan struktur pentadbiran, agensi-agensi ada yang telah dialihkan.  
Contoh di Jabatan Perdana Menteri, dahulunya kita ada 56 agensi, sekarang kita ada 65 
agensi dengan skop-skop yang tertentu yang perlunya ada diwujudkan jawatan-jawatan 
tertentu secara keseluruhan, secara am.  Secara spesifik, saya rasa Kementerian 
Kesihatan akan memberi jawapan yang lebih lengkap untuk menjawab soalan daripada 
Yang Berhormat tadi.  Terima kasih. 

 Puan Teo Nie Ching [Kulai]:  Minta penjelasan.  Kulai.  

 Datuk Seri Mohd Redzuan bin Md Yusof:  Dari Yang Berhormat Bangi juga...  

 Puan Teo Nie Ching [Kulai]:  Minta penjelasan Yang Berhormat Menteri.  

 Tuan Pengerusi [Dato’ Sri Azalina Othman Said]:  Yang Berhormat Menteri, 
kalau Yang Berhormat Menteri tak nak bagi mereka platform, terpulang kepada Yang 
Berhormat Menteri.  Kita tak boleh paksa.  

 Datuk Seri Mohd Redzuan bin Md Yusof:  Ya, saya faham.  Saya hendak 
habiskan dahulu.  Kalau ada masa, saya jawab.  Saya habiskan ini dahulu, Tuan 
Pengerusi.  

Yang Berhormat Bangi bertanyakan jumlah peruntukan Ahli Parlimen 
pembangkang yang tidak sama dengan Ahli Parlimen kerajaan.  Peruntukan melalui 
penyelaras Parlimen untuk kawasan Parlimen pembangkang juga kadangkala 
mengambil masa yang lama.  Peruntukan khas Yang Amat Berhormat Perdana Menteri 
untuk kawasan Parlimen hanyalah sebagai penambah dan pelengkap kepada 
peruntukan di bawah Rancangan Malaysia lima tahun.  Penyediaan dan penyaluran 
peruntukan ini adalah mengikut dasar sedia ada dan tertakluk kepada kemampuan 
semasa kewangan kerajaan.  

Yang Berhormat Kuala Krai.  Butiran 020400 – Angkatan Pertahanan Awam 
juga, mewujudkan pusat pengurusan operasi bencana setiap daerah dan mewartakan 
lebih banyak pejabat pertahanan awam.  

APM telah ataupun dalam perancangan untuk mengkaji keperluan membina 
dewan serba guna yang bernilai kurang daripada RM200,000 di beberapa daerah yang 
telah dikenal pasti pada tahun 2021.  Kita tidak mahu melibatkan perbelanjaan yang 
besar, untuk makluman Ahli Dewan.  Kita cuma menambah apa yang sedia ada untuk 
memberi manfaat kepada masyarakat sekeliling di daerah itu dalam suasana 
menghadapi bencana.   

Contoh, hari ini kita sudah ada pun― kita sudah ada kemudahan yang telah 
disediakan yang kita boleh guna pakai.  Tidak perlu kita hendak belanjakan wang yang 
begitu besar untuk menaik taraf pusat-pusat, contohnya pusat-pusat penempatan 
sementara mangsa-mangsa banjir.  

Sebagai sekretariat pengurusan bencana peringkat daerah serta menjalankan 
tugasan semasa kecemasan, kita sudah wartakan menggunakan 99 dan APM 
sewajarnya diwujudkan di semua 159 daerah berbanding 142 pejabat daerah yang sedia 
ada.  Oleh yang demikian, APM akan memastikan semua pejabat pertahanan awam 
daerah dan negeri diwartakan pada kadar segera, insya-Allah.  



Datuk Seri Mohd Redzuan bin Md Yusof: Tugas harian anggota adalah seperti berikut: (i) sekretariat pengurusan bencana peringkat negeri dan daerah; (ii) perkhidmatan kecemasan 991; dan. (iii) membantu tugas dan pentadbiran latihan dan operasi bencana. Puan Hannah Yeoh [Segambut]: Boleh saya tanya penjelasan jawapan Yang Berhormat Menteri tadi? Tadi Yang Berhormat Menteri menjawab bahawa penambahan Timbalan Menteri adalah untuk memperbaiki pentadbiran kementerian. Jadi saya hendak tanya satu kementerian spesifik. Yang Berhormat Menteri boleh bagi contoh, bagaimana penambahan perkhidmatan Kementerian Kesihatan Malaysia boleh dilihat daripada jawapan Yang Berhormat Menteri tadi, bagaimana dua Timbalan Menteri telah membantu KKM berfungsi lebih baik?. Datuk Seri Mohd Redzuan bin Md Yusof: Secara keseluruhan, saya-- yang spesifik, saya akan pohon supaya Kementerian Kesihatan menjawab. Akan tetapi kalau kita lihat keseluruhan struktur pentadbiran, agensi-agensi ada yang telah dialihkan. Contoh di Jabatan Perdana Menteri, dahulunya kita ada 56 agensi, sekarang kita ada 65 agensi dengan skop-skop yang tertentu yang perlunya ada diwujudkan jawatan-jawatan tertentu secara keseluruhan, secara am. Secara spesifik, saya rasa Kementerian Kesihatan akan memberi jawapan yang lebih lengkap untuk menjawab soalan daripada Yang Berhormat tadi. Terima kasih. Puan Teo Nie Ching [Kulai]: Minta penjelasan. Kulai. Datuk Seri Mohd Redzuan bin Md Yusof: Dari Yang Berhormat Bangi juga... Puan Teo Nie Ching [Kulai]: Minta penjelasan Yang Berhormat Menteri. Tuan Pengerusi [Dato' Sri Azalina Othman Said]: Yang Berhormat Menteri, kalau Yang Berhormat Menteri tak nak bagi mereka platform, terpulang kepada Yang Berhormat Menteri. Kita tak boleh paksa. Datuk Seri Mohd Redzuan bin Md Yusof: Ya, saya faham. Saya hendak habiskan dahulu. Kalau ada masa, saya jawab. Saya habiskan ini dahulu, Tuan Pengerusi. Yang Berhormat Bangi bertanyakan jumlah peruntukan Ahli Parlimen pembangkang yang tidak sama dengan Ahli Parlimen kerajaan. Peruntukan melalui penyelaras Parlimen untuk kawasan Parlimen pembangkang juga kadangkala mengambil masa yang lama. Peruntukan khas Yang Amat Berhormat Perdana Menteri untuk kawasan Parlimen hanyalah sebagai penambah dan pelengkap kepada peruntukan di bawah Rancangan Malaysia lima tahun. Penyediaan dan penyaluran peruntukan ini adalah mengikut dasar sedia ada dan tertakluk kepada kemampuan semasa kewangan kerajaan. Yang Berhormat Kuala Krai. Butiran 020400- Angkatan Pertahanan Awam juga, mewujudkan pusat pengurusan operasi bencana setiap daerah dan mewartakan lebih banyak pejabat pertahanan awam. APM telah ataupun dalam perancangan untuk mengkaji keperluan membina dewan serba guna yang bernilai kurang daripada RM200,000 di beberapa daerah yang telah dikenal pasti pada tahun 2021. Kita tidak mahu melibatkan perbelanjaan yang besar, untuk makluman Ahli Dewan. Kita cuma menambah apa yang sedia ada untuk memberi manfaat kepada masyarakat sekeliling di daerah itu dalam suasana menghadapi bencana. Contoh, hari ini kita sudah ada pun-- kita sudah ada kemudahan yang telah disediakan yang kita boleh guna pakai. Tidak perlu kita hendak belanjakan wang yang begitu besar untuk menaik taraf pusat-pusat, contohnya pusat-pusat penempatan sementara mangsa-mangsa banjir. Sebagai sekretariat pengurusan bencana peringkat daerah serta menjalankan tugasan semasa kecemasan, kita sudah wartakan menggunakan 99 dan APM sewajarnya diwujudkan di semua 159 daerah berbanding 142 pejabat daerah yang sedia ada. Oleh yang demikian, APM akan memastikan semua pejabat pertahanan awam daerah dan negeri diwartakan pada kadar segera, insya-Allah.